Rainių koplyčia
55°57′51″š. pl. 22°17′41″r. ilg.﻿ / ﻿55.964236°š. pl. 22.29481°r. ilg.﻿ / 55.964236; 22.29481 Rainių Kančios koplyčia – koplyčia, stovinti Rainių kaime, Telšių rajone, apie 5 km į pietryčius nuo Telšių, prie kelio  160  Telšiai–Varniai–Laukuva . Pastatyta atminti garsiausiai Lietuvoje sovietinių žudynių vietai. Koplyčia atidaroma sekmadienių rytais, tada čia vyksta pamaldos, į kurias susirenka Rainių, Viešvėnų kaimų žmonės, atvažiuoja tikinčiųjų ir iš Telšių. Žmonių čia atvyksta ir per Rainių žudynių metines, kurios sutampa su Joninėmis. Koplyčios lubose nutapytos freskos (aut. Antanas Kmieliauskas), kuriose pavaizduoti Rainių kankiniai. Langus puošia vitražai, vaizduojantys kančią (aut. Algirdas Dovydėnas). Koplyčios rūsyje įrengta ekspozicija, kurioje pasakojama apie šią skaudžią tragediją. Ekskursijoms teikiamos gido paslaugos.. 1991 m. įtraukta į LR Kultūros vertybių registrą (u.k. 21881). 1994 m. architektui A. Žebrauskui, dailininkui A. Kmieliauskui, vitražistui A. Dovydėnui, skulptoriui R. Midvikiui už Rainių memorialo kūrimą suteikta Lietuvos nacionalinė kultūros ir meno premija. Prie Rainių, gretimuose Stulpinuose stovi Veidrodžių koplyčia (1786 m.).